**Mai cred...**

*Ștefan Doroftei Doimneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mă străduiesc să curg prin anotimpuri

Să-ţi fiu părtaş la visuri şi speranţe

Mă forfotesc mereu în fel şi chipuri

Cum să-ţi ofer în fapt exuberanţe.

Mă plimb pe stada-nchisă-a disperării

Nu pot coti spre ample bulevarde,

Nu mai găsesc o poartă a iertării

Şi simt cum disperarea rău mă arde.

Nu mai primesc nici un semnal pe unde

Surâsul tău e-ncarcerat în teamă,

Ţi l-aş fura şi-n suflet l-aş ascunde

Căci dorul tău spre mine te îndeamnă.

Dar tu nu vrei să răscolim trecutul

Să replantăm o primăvară-n toamnă,

Ce mult aş vrea să modelăm iar lutul

Iubirii, ce la jale mă condamnă.

Eu totuşi cred că nopţile-ţi stinghere

Te vor porni pe calea remuşcării,

Vei renunţa la unghiuri din echere

Şi-am să te văd zâmbind în capul scării...

Iar visul meu lipsit de limpezime

Te va primi cu flori de bucurie,

Ne vom urca în fericiri spre culme

Legându-ne pe veci în armonie.